’n Balk met ’n grondvryhoogte van 66 cm en op-en-afverstelbaarheid van 41 cm help om in ongelyke toestande akkuraatheid teen ’n hoër spoed te verseker. Waar die saad in die grond gaan, is Earth Metal®-snyskottels van 38 cm in deursnee en 4,5 mm dik aangebring vir ’n langer gebruiksduur. Die agronomiese ontwerp help die snyskottels om soos ’n warm mes deur botter deur die reste en harde grond te sny om te keer dat reste soos ŉ haarnaald gebuig word.
Die nuwe saadskottels se V-vormige ontwerp lei daartoe dat die saad presies in die voortjie val, met die saadbeskermingskoen wat keer dat los grond op die saad van die kante af inval.
Dit is die enigste planter in die land wat ’n plat plantvoortjie vir akkurate en eenvormige diepte en plasing maak.
Sleepdieptebeheerwiele ry gemaklik oor hindernisse pleks van om hulle reg van voor te tref en oor te wip. Minder ry-eenheidversperrings veroorsaak ’n eenvormiger saaddiepte. Onlangse toetse bewys dat die planter teen ’n hoë spoed kan plant en terselfdertyd saad akkuraat plaas. Gevolglik is die plantestand uitstekend, soos die oes data aandui.